b"\n_START_ARTICLE_\nFrancesco Maurolico\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini z gr\xc5\xa1kimi koreninami, ki je izvirala iz Kontantinopla Naselila se je v tem sicilijanskem mestu po padcu Konstantinopla leta 1453. Nedavne raziskave nakazujejo, da se je njegova dru\xc5\xbeina naselila v Messini proti kocu 14. stoletja. Maurolico je prejel solidno izobrazbo. Njegov o\xc4\x8de Antonio je bil zdravnik in je \xc5\xa1tudiral pri znanem helenisti\xc4\x8dnem u\xc4\x8denjaku Constantineu Lascarisu in kasneje postal predstojnik messinske kovnice denarja. Maurolicova dru\xc5\xbeina je imela zunaj mesta vilo._NEWLINE_Leta 1521 je Maurolico prejel ordinacijo. V letu 1550 je vstopil v benediktinski red in postal menih v samostanu Santa Maria del Parto \xc3\xa0 Castelbuono. Dve leti kasneje je bil posve\xc4\x8den v opata v Cattedrale San Nicol\xc3\xb2 di Messina._NEWLINE_Tudi on je kakor o\xc4\x8de postal predstojnik messinske kovnice denarja in nekaj \xc4\x8dasa vodil vzdr\xc5\xbeevanje fortifikacij mesta v imenu Karla V. Habsbur\xc5\xa1kega. Maurolico je pou\xc4\x8deval dva sinova Karlovega namestnika na Siciliji Juana de Vege. Podpirali so ga mnogi bogati in vplivni mo\xc5\xbeje. Dopisoval si je tudi z u\xc4\x8denjaki, kot sta bila Clavius in Federico Commandino. Med letoma 1548 in 1550 je bival na gradu Pollina na Siciliji kot gost markiza Giovannija II. Ventimiglie in izkoristil stolp gradu za astronomska opazovanja._NEWLINE_Med drugim je opazoval pojav supernove v ozvezdju Kasiopeje leta 1572. Tycho Brahe je objavil podrobnosti svojih opazovanj leta 1574 \xe2\x80\x93 supernova je sedaj znana tudi kot Tychova supernova._NEWLINE_Leta 1569 so Maurolica imenovali za profesorja na Univerzi v Messini.\n_START_SECTION_\nPriznanja\n_START_PARAGRAPH_\nPo njem se imenuje udarni krater Maurolicij (Maurolycus) na Luni._NEWLINE_V Messini se po njem imenuje \xc5\xa1ola._NEWLINE_Leta 2009 je italijansko Ministrstvo za kulturno dedi\xc5\xa1\xc4\x8dino odredilo ustanovite Narodne izdaje Maurolicovega matemati\xc4\x8dnega dela (Edizione nazionale dell'opera matematica di Francesco Maurolico)."